
A 
ruba ta un pais turistico y como un 
pais cu ta depende riba e solo pilar 


aki, nos mester tene actualisa (up to date). 
Ta p’e motibo aki mes sin descarta e otro 
sectornan, e sector di infrastructura ta 
uno di suma importancia, en particular si 
nos turistanan mester bay pasa door di tur 


e camindanan cu ta core riba nos pais. 
Pero lamentablemente, nos por mira cu 
hopi caminda, entre otro e caminda prin- 


cipal di Kibaima-Tanki Flip, Oranjestad- 
Noord, como tambe e caminda cu ta 
core fo’i Simeon Antonio te Pos Chikito, 
cu ta pasa precisamente banda di WEB 
na Balashi y cu ta un ruta importante cu 


ta bay Palm Island, ta den un asina mal 
estado cu segun nos humilde opinion, e 
superficie di luna ta mas ‘smooth’ cu e 
caminda aki. 


Tin hopi automobilista cu ta disgusta p’e 
situacion aki y esey ta refleha tambe den 
e gastonan cu nan tin tur luna na piesa, 
ya cu e camindanan aki ta colabora p’e 
autonan sufri daño bao di nan. E trucknan 
ta core manera bestia tambe, haciendo cu 


e situacion di e careteranan aki ta un tiki 
mas pio. 


Nos no mester lubida e drempelnan cu 
ta manera paddenstoel den tur bario, cu 
si un auto cu ta un tiki abao mester pasa 
riba nan, mesora bo por scucha e muffle 
rasca abao. Tin demasiado drempel rond 
di Aruba. 


Si nos conta riba e caminda di Paradera 
pa Jaburibari tin 8 drempel poni riba un 


solo caminda. Ta di compronde cu e drem- 
pelnan aki ta pa evita cu tin aumento di 
velocidad, pero como hende civilisa nos 
sa masha bon cu den un bario caminda 
tin scol, cas, mucha, hende grandi, etc. 
mester baha velocidad. Esey nos por mira 


riba e borchinan tambe. 


Pero si nos mester mira cada tanto meter 
tin un drempel, e ta tarda pa nos yega nos 


destino, nan ta asina halto cu e ta rasca 


bao di e auto y e ta crea un sensacion 
di sacudi. Tene cuenta cu un dama na 


estado, of un hende grandi cu ta sensibel 
of nos por tribi bisa un ambulance cu si 
den un urgencia mester bay transporta un 
pashent, anto topa cu 8 drempel den su 
caminda, ta kico ta para cu e pashent. 


Awo e pregunta di oro ta, ta asina nece- 
sario pa tin drempel tur caminda? Den un 
bebouwde kom, e ta comprendibel 3 pa 4, 


pero no riba un caminda grandi manera 
den e caso di Jaburibari of hasta den e area 
di hotel. Mester remarca e drempel cu tin 
na altura di Blue Residences, e ta pasabel 
pasobra e ta entre otro mitiga e velocidad, 


pero toch e no ta haci daño n’e vehiculo. 
Algo asina nos por papia di dje, pero no e 
otronan cu ta manera un pida manga halto 
cu na luga di haci bon ta causa daño. 


Tambe loke ta disgusta e automobilistanan 
cu nan ta sinti cu door di paga na plach’i 
number di auto, no ta refleha riba e 
caretera cu nan ta core tur caminda. Tin e 
sentimento cu e placa aki, un porcentahe 
masha chikito ta wordo uza pa drecha 


caminda. Y ni drecha drechi tampoco, sino 
lapi e camindanan. Unda cu tin un buraco, 


ey ta yen’e cu asfalt. 


Na luga di raspa e caminda y traha un 
caminda drechi, e ta keda manera un 
patchwork. Un otro caminda mas cu nos 
por mira e fenomeno aki ta e caminda cu 
ta core di Rooi Bosal pa Sabana Basora, 


cu ta pasa den Mond’i Fierno. Un pida ta 
bunita asfalta cu e reflectornan, pero e 
resto di e camindanan aki ta simplemente 


na werki. Esey ta un caminda sigur cu ta ni 
mita caba, sino un kwart. 


Tambe na Sabana Liber, n’e T-weg cu tin 
net ora baha e sero, tin un espacio di mas 
of menos un meter cu no ta asfalta, e 


caminda di pariba bay pabao ta asfalta de 
cierto parti, djey n’e T-weg, despues di e 
espacio aki ta haya asfalt atrobe. 


Ta pa e motibonan aki mes ta urgi n’e 


minister encarga cu infrastructura, pa 


sikiera tene man na su curason, y destina 
un suma un tiki mas grandi pa drecha nos 
camindanan. No pa drecha edificio so, sino 


e camindanan cu nos autonan ta core riba 
dje tin un bida nobo. Y pa e no ta motibo 
cu cada biaha nos mester saca un dineral 
na piesa y culpa DOW cu e no ta haci su 
trabao. 


Yuda DOW pa DOW yuda nos pais tin 
caminda mas decente pa no solamente 
nos como ciudadano, sino pa nos bishi- 
tantenan, ken cu nan por ta, tin un miho 


impresion di nos pais. 


Mester inyecta un tiki mas den e presupuesto di DOW 


Situacion di nos careteranan ta bayendo di Guatemala pa Guatepeor 

A 
WEMainta a informa den un articulo siman pasa, cu eleccion ta 
den porta ya cu ultimo dos luna di 2023 te cu awor den 2024, 
tin un tipo di “subasta” tumando luga caminda tin un lucha pa cier- 
to puestonan halto den e aparato gubernamental, pa kende lo wordo 
nombra den e puestonan aki si dado caso resultado di eleccion manda 
partido MEP y RAIZ cas. 


A publica varios di e posicionnan aki pero un di esunnan riba cual tin hopi 
bista politico n’e momentonan aki, t’e puesto vacante di “ombudsman” 
caminda for di 2017 cu tanto Gabinete Wever Croes I como esun II 
mester a soluciona esaki, e no ta tuma luga. 
Awor cu por bisa cu pais Aruba ta den su antesala di otro eleccion pa 
un gobierno nobo cual proceso lo tuma luga den 2025, tin cu señala cu 
n’e momentonan aki, tur hende ta buscando siguridad pa nan futuro, si 
dado caso nan no ta den gobierno of den parlamento mas. 


For di algun dia caba tin informacionnan ta bay rond riba e puesto di 
“ombudsman” y semper Prome Minister Evelyn Wever Croes a yega di 


mustra cu e proceso aki tin atencion di gobierno y cu pronto lo inicia cu 
e proceso di solicitud habri pero esaki nunca a cristalisa. 
Riba dje for di luna di December di 2023 tin informacionnan bayendo 
rond cu den e propio seno di e partido geel, tin indicacionnan fuerte 
cu sostenedonan grandi di e partido geel, lo a “solicita” pa un di nan 
hendenan bin na remarca p’e puesto aki. 


AWEMainta awor a ser informa cu ainda e situacion ta sin solucion y 
cu hasta lo tin un ultimatum riba mesa caminda lo mester dicidi si ta 
acepta e candidato cu a ser trece dilanti, lo ricibi e posicion aki of lo 
nombra un otro persona p’e puesto di ‘ombudsman.’ 
Ta un posicion cu ta hopi importante cu ta rekeri un persona cu no 
solamente bon y amplio educacion pero tambe cu e tin tur experencia 
cu e posicion aki ta rekeri pa haci pa asina proteha interes di pueblo y 
p’e persona no converti e posicion pa sirbi interes di e gobierno cu a 
nombra su persona den e posicion aki. 


Aparentemente tin dos candidato cu lo ta for di seno di partido geel 
pero informacion extra-oficial cu AWEMainta a ricibi cu ta mustra cu 
den propio seno di gobierno, mas tanto den seno di partido MEP, lo tin 
un rancamento di cabuya p’e puesto aki y cu hasta lo tin un ultimatum 
pone pa esaki tuma luga, sino cierto hendenan di peso grandi den e 
partido geel, lo cambia di rumbo pa eleccion di otro aña. 


D 
en su carta di Secretario di Estado Alexandra van Huffelen na Pres- 
idente di Tweede Kamer na Den Haag, sorpresivamente ta ser pa- 
pia di un e intencion di refineria Isla di Corsou di cual gobierno di e isla 
ta doño, pa yega na un acuerdo cu PdVSA pa construccion di un asina 
yama “gasoducto.” 
Ta un proyecto grandi caminda lo bay core tubonan di gas bou di nivel 
di lama for di Estado Falcon te cu e refineria di Isla na Corsou, pa e 
refineria funciona totalmente riba gas y lo elimina e huma peligroso di 
‘zwafeldiocide’ cu tin impacto grandi riba clima rond mundo. 
Na mes momento tambe e Secretario di Estado ta mustra Presidente 
Martin Bosma di Tweede Kamer cu su persona a conseha intensamente 
pa loke ta futuro di e refineria, pa nan investiga otro alternativanan 
duradero manera produccion di energia hidrogeno a base di energia di 
b iento y lama. 


“Tot slot is er een voornemen tot de aanleg van een gaspijpleiding 
tussen Venezuela en Curaçao (Gasoducto). RdK heeft aangegeven dat 
het om een gaspijpleiding gaat vanuit Estado Falcón naar de raffina- 
derij gaat waardoor de raffinaderij uiteindelijk op gas kan draaien en de 
SO2-uitstoot (zwaveldioxide) aanzienlijk terug kan worden gebracht. 
In de gesprekken over de raffinaderij heb ik Curaçao nadrukkelijk 
aangemoedigd vooral ook duurzame alternatieven te onderzoeken, 
zoals groene waterstof-productie op basis van windenergie van zee.” 


Ta sorprendente con despues cu Minister di Energia di Aruba, Glenbert 
Croes tin 7 aña buscando alternativanan pa un posibel reapertura di 
e refineria di San Nicolas, awor na Corsou van Huffelen ta confirma 


cu e proceso pa pone e refineria di e isla atrobe den funciona, ta hopi 
avansa. 
Aki tin cu mustra cu Minister Glenbert Croes a biaha casi rond mundo 
pa yega na solucion pa asina pueblo lo por haya coriente y awa na un 
prijs hopi reduci pero nunca a logra algo concreto pa realmente alivia e 
peso financiero riba pueblo. 
Al contrario Glenbert a biaha pa Ecuador caminda e no a logra ningun 
progreso, sigui biaha pa Amsterdam y a reuni cu oficialnan di SHELL pa 
loke ta un planta hidrogeno na Aruba y finalmente algun dia despues 
di e reunion na Hulanda, Minister Croes tabata na Madrid den comb- 
ersacion cu ACCION pa mesun tipo di planta manera a pidi Shell, pa 
construi un planta asina riba tereno di e refineria. 


For di gabinete Mike Eman I y II na momento cu tabata casi di yega na 
e acuerdo cu e compania Mericano, CITGO cu tambe tin bon contacto 
cu PdVSA, por corda con Glenbert Croes a biaha pa Venezuela, pa topa 
cu varios “bon amigo” den PdVSA y tambe cu oficialnan halto di gobi- 
erno di Nicolas Maduro. 
Na momento cu gabinete Mike Eman a firma cu CITGO, partido MEP 
a dicidi di felicita Glenbert Croes pa su intervencion pa asina logra 
e acuerdo aki pero despues ta su propio gobierno a dicidi di anula y 
elimina e acuerdo di CTGO cu a pone pais Aruba perde 300 miyon dollar. 


Awor manera “donderslag bij heldere hemel” van Huffelen ta bay 
informa Tweede Kamer diahuebs venidero riba negociacion nan cu tin 
andando pa ponemento di e asina yama “gasoducto” cu lo facilita e 
refineria di Isla cu gas cu e por funciona den un forma mucho mas 
responsabel. 


Nombramento di ‘ombudsman’ 
problema grandi pa gobierno 


Na Venezuela 


‘Gasoducto’ ta cuestiona 
amistadnan di Minister Glenbert Croes 

D 
esde Augustus 2012 miembronan di Associacion di 
Gasolin Dealers di Aruba (AGDA) a bin ta coopera 
cu ELMAR pa asina yuda ELMAR pa brinda coriente Pre- 
Paga n’e comunidad di Aruba. Esaki inicialmente den 
forma di un programa piloto, despues a bay over na un 
acuerdo cu ELMAR caminda cu miembronan di AGDA 
lo a bira partner exclusivo di ELMAR den benta di nan 
coriente Pre-Paga. Ta di menciona cu ELMAR su unico 
costo p’e bendemento di coriente Pre-Paga tawata nan 
programa y training, e station nan mes mester a cum- 
pra un extra laptop y printer y suministra su mes cu 
papel tambe como recibo p’e cliente nan di ELMAR. 


Nos miembronan lo a bende e producto di ELMAR na 
comunidad, ricibiendo un comision dependiendo di 
volumen di benta. Desde 2017 pa awor e gasto nan pa 
yuda ELMAR cu e benta di coriente Pre-Paga ta sigui 
subi sin cu ELMAR ta tuma nota di esaki, a pesar cu 
AGDA a continuamente acerca ELMAR pa discuti esaki. 
ELMAR continuamente ta ahusta su prijsnan a base di 
cu prijs di crudo ta subi of algo otro. AGDA su miembro 
nan no tin e luho ey paso ta gobierno ta dicta nos 
margen di ganashi. 


Un ehempel di e subida di costo pa por brinda e servicio 
di bende coriente Pre-Paga ta cu salario di trahado a 
subi, coriente a subi y gastonan bancario a subi dras- 
ticamente pa nos miembronan (y tur otro comerciante 
na Aruba) ora pago wordo haci via carchi. 


Pa por splica e situacion cu nos ta confrontando actu- 


Results of the Treasury Bills issuance 
by the Government of Aruba in the amount of 
Afl. 10,000,000.00 for the period 
February 2, 2024 – May 2, 2024 


Issuance pursuant to the State Ordinance on 
Treasury Paper (AB 1987 no. 3), State Decree 
Treasury Paper (AB 1988 no. 6), and the State 
Decree no. 1 of December 19, 2023. 


The Centrale Bank van Aruba hereby informs that 
the Treasury Bills issue of February 2, 2024 in the 
amount of Afl. 10,000,000.00 with a maturity of 
three (3) months has been fully subscribed. The 
average yield of this issue is 3.20 percent. 


Aruba, February 6, 2024 
Centrale Bank van Aruba 


No ta un decision facil pero uno necesario 


AGDA ta desea di clarifica na comunidad tocante e 
benta di electricidad pre-pago na nos gas stationnan 


almente, nos tin un ehempel pa aclaria. Si un cliente cumpra 100 florin di coriente 
na un stacion, e swipe esaki cu e carchinan nobo (Mastercard), esaki ta conduci 
na un gasto immediato p’e stacion di entre 2.7% pa 3.99% (depende di e banco) 
cu banco ta kita for di e station. For di e cliente su cuenta banco ta kita e suma di 
100 florin, pero e suma cu nos miembro ta ricibi riba su cuenta di banco ta 96.01 
florin, pues aki ta surgi e prome perdida p’e station di 3.99 florin riba cada 100 
florin di coriente. 


Pero nos miembro si mester paga ELMAR 100 florin, aki ta surgi e di dos perdida 
p’e station di 3.99 florin, sin conta e gasto p’e transfer e placa aki pa ELMAR. 
ELMAR ta paga e stacion 3 florin of 2.50 florin na comision y esey ta haci cu e 
station su perdida ta un poco menos, pero ta keda un perdida di 4.98 florin pa 
cada 100 florin di coriente Pre-Paga haci. Dus no solamente nos miembronan 
mester bende e producto di ELMAR, pero tambe mester financia ELMAR su opera- 
cion di benta na ELMAR su clientenan. 
Asina mes, despues di asina tanto contratiempo, nos miembronan a keda coopera 
cu ELMAR, p’e comunidad di Aruba. Pa asina facilita e benta na Aruba y comun- 
idad por a cumpra coriente Pre-Paga cerca nos miembronan. Pero cu e realidad 
di e gastonan bancario y otro gastonan cu nos miembronan ta enfrentando, lasti- 
mamente esaki pa hopi tempo caba no ta posibel mas. 


Comunicacion cu ELMAR. 
Pa hopi aña AGDA ta purba convence ELMAR di e situacion dificil di nos miem- 
bronan cu benta di e coriente Pre-Paga, pero e unico interes di ELMAR semper 
tawata di su mes. Na September 2022 AGDA a sinta pa ultimo bes cu ELMAR pa 
purba ahusta e acuerdo cu a termina na 2018. Den e encuentro aki cu directiva 
di ELMAR, despues di a reitera cu nos miembro nan no por keda bende coriente 
Pre-Paga cu perdida, nos a wordo bisa, sin ningun emocion, cu ELMAR ta perdi- 
endo placa cu nos acuerdo y cu nan lo ta buscando un alternativa pa elimina e 
bendemento n’e stationnan. Esaki t’e manera cu nos compania Estatal di Coriente 
ta trata su partner den e benta di coriente Pre-Paga di mas di 10 aña? 


Asina mes despues di e reunion aki a purba na VARIOS ocasion di yega bek 
na mesa via e-mail, carta etc. tur intento a keda sin ningun reaccion di parti di 
ELMAR. Por fin ta tin señal di bida di parti di ELMAR ora cu dia 31 di januari 2024, 
despues di 4’0r di atardi, ELMAR ta manda AGDA un carta avisando cu desde e 
dia siguiente, esta 1 di Februari 2024, coriente Pre-Paga lo por wordo bendi na 
comunidad di Aruba pa medio di Pay.aw di SETAR y cu AWOR nan kier AGDA bin 
sinta na mesa cu ELMAR. 


Esaki ta un falta di respet, un insulto pa nos miembro nan di AGDA y nos directiva 
cu tawata un partner di mas cu un decada di ELMAR. Un sentimento cu cualkier 
persona den nos sapato lo por comprende ora di wordo trata asina aki. Asina mes 
AGDA su miembronan a sigui bende coriente Pre-Paga dia 1 di Februari 2024. E 
mesun atardi di dia 1 di Februari 2024, den un reunion di urgencia nos miem- 
bresia den su totalidad a dicidi cu te aki nos a yega, awa a pasa hariña y nos no 
por sigui bende ELMAR su producto na un perdida mientras cu e trato ricibi di 
ELMAR ta indicacion cu nan no tin aprecio ni respet pa nos. Nos organisacion y su 
miembro nan ta keda profesional y como tal semper lo nos ta habri pa negosha 
cu un y tur, inclusivamente cu ELMAR, pero pa awor aki e decision ta keda firme. 


Na nos clientenan nos ta pidi nos disculpa p’e inconveniencia cu nos decision 
tuma y danki p’e comprension. 

Meld je nu aan voor de Basis Opleiding Kustwacht (BOK): 
werkenbij.kustwacht.org 


Kom jij de 
kustwacht 
versterken? 


D 
iahuebs venidero 8 di Februari 2024, Sec- 
retario di Estado Alexandra van Huffelen 
lo tin cu acudi na un reunion cu Tweede Kamer 
pa duna informacion di “stand van zaken” di 
ultimo desaroyonan cu Corsou, Sint Maarten 
y Aruba. 


Sinembargo ayera van Huffelen a dirigi un carta 
na Presidente di Tweede Kamer den persona 
di Martin Bosma di e fraccion di PVV, antici- 
pando riba e reunion di diahuebs venidero y 
caminda tur atencion a wordo dirigi pa prin- 
cipalmente e situacion cu tin cu gobierno di 
Prome Minister Gilmar Pisas. 


Ta trata di situacionnan cu pa un tempo caba 
ta andando entre otro e asunto di areglo cu e 
caso conoci como ENNIA, cu segun Pisas ta 
un asunto cu Corsou mes lo regla pero tambe 
van Huffelen lo tin cu informa Tweede Kamer 
desaroyonan cu tin cu e refineria di Isla cu 
ta den negociacion cu e compania petrolero 
Venezolano, esta PdVSA. 


Van Huffelen den su carta na Presidente di 
Tweede Kamer ta mustra riba un acuerdo en 
principio entre e dos islanan pa loke t’e asunto 
di refineria Isla pero tambe el a menciona 
cu diahuebs e lo duna mas informacion cu 
ta regarda un probabel acuerdo cu esunnan 
envolvi. 
Lo ta un gasoducto cu lo Sali for di Estado 
Falcon cu lo core te n’e refineria di Isla cu lo 
permiti e refineria funciona riba gas natural 
solamente y cu lo reduci e cantidad cu e 
refineria di Corsou ta sacando n’e momen- 
tonan aki. 


E asunto cu ENNIA ta regarda no solamente 
gobierno di Corsou pero tambe di Sint Maarten 
ya cu ta trata di un grupo di 30 mil pensionado 
di e dos islanan cu lo wordo perhudica si no 
logra na soluciona e asunto aki y van Huffelen 
lo informa cu e desaroyonan aki a bayendo y 
kico tin cu haci pa keda cla. 


IMPORTANTE 
Awe ta inicia un reunion di vital importancia 
na Corsou entre expertonan di e partidonan 
envolvi den e asunto di ENNIA di tanto Corsou, 
Sint Maarten y expertonan di Hulanda riba e 


Van Huffelen lo informa Tweede Kamer desaroyonan di islanan CAS 


materia aki. 


Loke ta interesante den e carta di van Huffelen ayera na Presidente di 
Tweede Kamer ta lo siguiente: “Zodra er een positieve beoordeling is en 
het akkoord door alle partijen is ondertekend, kunnen voor Curaçao en 
Sint Maarten nieuwe leenovereenkomsten worden gesloten tegen de dan 
geldende rente (met een kleine opslag). 
Ons doel is nog steeds om te komen tot langjarige herfinanciering tegen 
een gunstige rente die is afgestemd op de draagkracht van de landen. Uw 
Kamer zal daarover per brief worden geïnformeerd.” 


Un biaha mas e tipo di carta aki ta bolbe e impresion cu si e islanan aki no 
haci loke Hulanda ta pidi, lo no tin acuerdo riba e corona-lening y nan lo 
sigui wordo castiga c’un interes hopi halto. 
Pues si gobierno di Corsou presenta informacionnan concreto na Hulanda 
pa loke t’e solucion y acuerdo cu nan kier cera cu Ennia, e ora Hulanda 
lo saca un man pa yuda reduci e interes p’e prestamo haci p’e periodo di 
covid. 


Den su carta di ayera na Tweede Kamer, ningun momento van Huffelen a 
atende algo relaciona cu Aruba ya cu e unico situacion cu nan tin contra 
Aruba, ta cu Gabinete Wever Croes II no kier acepta e ley di RAft cu ta riba 
mes pa varios luna caba. 
Loke ta haci e argumento Hulanda un tiki mas debil t’e hecho cu gobierno 
di Aruba a cumpli cu tur norma stipula pa presupuesto 2024 y un surplus 
di miyones cu e pais a logra pa loke ta 2023. 

J 
oost Meijs, CEO di Aruba Airport Authority 
N.V. (AAA) desde augustus di aña 2019, lo 
bandona su funcion na Aeropuerto di Aruba 
una bes cu e termina cu su mandato di cinco 
aña. 


Conhuntamente cu e demas miembronan di e 
directiva di AAA y tur e empleadonan di aero- 
puerto, durante e ultimo añanan, a realisa un 
cantidad di mehoracion na aeropuerto. 
Na comienso di aña 2019, e trabou di mas 
importante pa management tabata pa imple- 
menta di un manera exitoso e gran inver- 
sion tan spera den e terminal na aeropuerto 
y demas infrastructuranan bou di e nomber 
Gateway 2030. E prome fase, un baggage 
system nobo y un un sala di check-in, lo ta 
cla y entrega memey di aña 2024. E fase aki 
ta conta cu un inversion di mas di 140 miyon 
dollar y ta den ehecucion door di un grupo di 
constructor local. 


Ta spera cu e construccion di e di dos fase 
di Gateway 2030, e areanan nobo di espera 
y gate adicional, lo cuminsa durante zomer 
2024. Ademas a inicia cu e trabounan di 
preparacion p’e di tres y ultimo fase y ta 
completa un inversion total pa Gateway 2030 
di mas di 300 miyon dollar. 


E crisis di COVID na aña 2020 y aña 2021 
a causa un periodo di incertidumbre pa 
Aeropuerto di Aruba. E caida drastico di 
fluho di ingreso debi n’e menor cantidad di 
pasahero como resultado directo di crisis di 
COVID y e incertidumbre riba e velocidad di 
e recuperacion, a hiba n’e decision di ahusta 
e organisacion di aeropuerto. Na aña 2024, 
aeropuerto a recupera totalmente for di e 


crisis di COVID. E variedad di destinacion a 
amplia y e cantidad di pasahero a yega un nivel 
record; aña 2023 compara cu aña 2019 a subi 
cu 8%, presupuesto di aña 2024 compara cu 
aña 2019 a subi cu 11%. Despues di un resul- 
tado financiero significativamente negativo 
crea pa COVID, aeropuerto ta financieramente 
stabiel y cu un rendimento saludabel. 


Na aña 2021, den colaboracion cu tur 
empleado, a formula un strategia ambicioso 
corporativo pa converti Aeropuerto di Aruba 
den un di e aeropuertonan mas sostenibel, 
sigur y cu bista riba futuro den Sur America 
y Caribe. Ta p’e motibo ey mes aeropuerto ta 
inverti constantemente den cuater pilar stra- 
tegico: desaroyo di su empleadonan, calidad di 
su servicio y di e infrastructura di aeropuerto, 
innovacion y oportunidad nobo, sostenibilidad 
y responsabilidad social. 


Na aña 2023, e pasaheronan a score e proces- 
onan di aeropuerto como un 4.50 di satisfac- 
cion di cliente y un 4.32 den experiencia di 
cliente (basa riba un escala di 1-5). E engage- 
ment score di e empleadonan ta n’e momen- 
tonan aki na un nivel record di 3.82 (basa riba 
escala 1-5). Aeropuerto di Aruba t’e prome 
aeropuerto na mundo pa ricibi e certificado 
Green Globe na aña 2022. Durante e mas 
recien Siman di Integridad cu e tema “Follow 
Your Moral Compass”, a selecciona aero- 
puerto como un compania cu un trayectoria 
comproba p’e area di integridad, dunamento 
di cuenta, transparencia, sostenibilidad y 
responsabilidad social. 


Aeropuerto di Aruba a tuma e iniciativa di 
establece Dutch Caribbean Cooperation of 
Airports (DCCA), un colaboracion entre e seis 
aeropuertonan di Caribe Hulandes. E meta di 
DCCA ta pa mehora e calidad y siguridad di e 
aeropuertonan y crea un escala a traves di un 
cooperacion estrecho y intercambio di infor- 
macion y conocemento. Desde su comienso, 
DCCA a impulsa un plan ambicioso p’e conex- 
ionnan aereo ta mas accesibel, eficiente y 
sostenibel entre e seis islanan. Esaki a resulta 
den e salida di e prome avion electrico den 
espacio aereo Caribense desde Aeropuerto di 
Aruba na aña 2022. 


Na aña 2023, a celebra 100 aña di aviacion 
na Aruba conhuntamente cu e comunidad di 
Aruba y tur stakeholders. KLM a inicia cu e cele- 
bracion di su 103 aniversario presentando e 


tradicional casita blauw di Delft na Gobernador 
di Aruba. p’e ocasion aki a scoge un version 
miniatura di e cas di famia Ecury na Aruba. E 
celebracionnan a continua cu un exhibicion di 
aviacion pa publico, e instalacion di un replica 
di brons di e prome avion cu a baha na Aruba, 
e minting di e moneda conmemorativo di parti 
di Banco Central di Aruba y durante e cele- 
bracionnan, Minister di Cultura a asigna e 
ex-terminal di aeropuerto “Dakota building” 
oficialmente como un monumento. 


Joost Meijs, CEO di AAA, a expresa cu: “Mi ta 
disfruta pa lidera e aeropuerto ambicioso aki 
y lo sigui hacie te n’e final di mi mandato cu ta 
termina na zomer 2024. Aeropuerto di Aruba 
ta conta cu un ekipo fantastico y ta danki n’e 
bon trabou y e gran compromiso di tur colega, 
cu aeropuerto a logra cu exito e implementa- 
cion di nos strategia corporativo. Ademas, e 
asociacionnan solido cu Ministerio di Turismo, 
Directie Luchtvaart, Aruba Tourism Authority 
(ATA), Aruba Hotel and Timeshare Association 
(AHATA) y socionan di aeropuerto, incluyendo 
Duana, Inmigracion, CBP di Merca, conces- 
sionaires y e companianan di ground handling, 
ta y lo sigui ta crucial p’e exito di aeropuerto”. 


Gerald Tsu, Presidente di e conseho di super- 
vision, a duna di conoce cu: “E conexion di 
Joost cu Schiphol International ta un muestra 
di su excelente reputacion den e area di 
maneho di aeropuerto. Su habilidadnan pa 
soluciona problema y mentalidad pa garan- 
tisa cu ta cumpli cu tur loke mester haci, ta 
demostra su capacidad pa bridge gaps. Cu 
un strategia corporativo nobo y cu e ayudo di 
e ekipo di liderasgo y tur e empleadonan di 
AAA, Aeropuerto di Aruba a supera e retonan 
di pandemia di COVID-19 bou su liderazgo 
como CEO. Nos ta gradici Joost pa su contri- 
bucion na AAA y nos ta dese’e exito durante 
e ultimo lunanan di su mandato y den tur su 
futuro plannan”. 


Dangui Oduber, Minister di Turismo y Salud, a 
expresa cu: “ Aeropuerto di Aruba ta crucial 
p’e economia di Aruba y e bienestar di esnan 
cu ta biba aki. Mi ta orguyoso cu aeropuerto 
ta un organisacion stabiel y cu un vision pa 
futuro, e ta un ehempel p’e demas aeropuer- 
tonan den region. Nos aeropuerto awo ta lider 
den sostenibilidad. Nos ta gradici Joost Meijs 
pa su contribucion profesional n’e organ- 
isacion y pa lidera AAA den e ultimo 5 añanan. 
Nos ta dese’e hopi exito den futuro!” 


Entrante zomer 2024: 


Joost Meijs lo baha como CEO di Aeropuerto di Aruba 

A N U N C I O 


En conexion cu parada di Carnaval na San 
Nicolas, SETAR ta informa cu Teleshop San 
Nicolas lo ta cera: 


Diasabra 10 di februari 2024 


Tur otro Teleshop, e Kiosk na Airport y e 
Contact Center ta keda duna servicio orario 
normal. Pa cualkier pregunta por yama 114 
of Whatsapp na 597-9999. 


R 
ecien ELMAR y SETAR a introduci un opcion conveniente di pago pa 
SmartUp y ChargeUp riba Pay.Aw app di SETAR. E lansamento di 
pago digital via Pay.Aw tabata un introduccion di metodo addicional di 
pago di ELMAR, na banda di e otro metodonan di pago existente pa su 
clientenan cu ta prefera un transaccion personal. 
ELMAR su meta ta keda pa ofrece su clientenan diferente opcion di pago 
considerando tur preferencia di su clientenan cu ta prefera transaccion 
online y su clientenan cu ta prefera un transaccion personal. 


Team ELMAR, en colaboracion cu Team SETAR, ta anuncia un Atardi di 
Informacion especialmente pa clientenan di SmartUp y Chargeup. E meta 
primario di e atardi aki ta pa brinda e clientenan informacion valioso y 
asistencia pa crea un cuenta y domina e proceso di recarga nan meter 
SmartUp Prepaid y EV ChargeUp uzando e app Pay.Aw di SETAR. 


E evento lo tuma luga diamars, 6 di februari, for di 5:00pm pa 8:00pm 
na Showroom di ELMAR Oranjestad. Clientenan di SmartUp y ChargeUp 
ta bonbini pa pasa cualkier momento durante e evento. 


Durante e atardi, e asistencianan ta inclui: 
- Asistencia pa crea un cuenta riba e Pay.Aw app 


Na cliente di SmartUp Prepaid y EV ChargeUp 


ELMAR y SETAR lo brinda Asistencia 
Personal pa guia den uzo di Pay.Aw app 


- Comprendemento di e beneficionan di e Pay. 
Aw app 
- Guia paso-paso riba con pa recarga meter 
SmartUp of ChargeUp via e app 
- Resolvi cualkier pregunta of preocupacion rela- 
ciona cu SmartUp y ChargeUp, y e app Pay.Aw 


E miembronan di Team ELMAR y Team SETAR lo ta 
disponibel pa brinda asistencia y sosten person- 
alisa durante e atardi. E evento aki ta diseña pa 
duna e conocemento y hermentanan necesario 
pa un experiencia sin problema. 


Nos ta encurasha tur cliente di SmartUp y 
ChargeUp pa marca nan calendario y bishita nos 
Atardi di Informacion aki. Hunto, nos lo inicia 
un caminda pa mas conveniencia y eficiencia cu 
SmartUp, ChargeUp y e app Pay.Aw. 


Nos ta warda bo riba diamars, 6 di februari, na 
Showroom di ELMAR Oranjestad! 


Diamars, 6 Februari 2024 
LOCAL 
8 
AWEMainta 


D 
ialuna den oranan di merdia un truck di un 
compania di cement a ranca dos palo di 
luz, y lo no a para. Prome cu esaki, parce e lo a 
laga cement cay ariba caminda Avenida Nelson 
O.Oduber. 


Polis a bay e sitio, unda cu e palonan di luz 
tawata benta y a avisa ELMAR, cu a yega pa 
drecha esaki. No ta conoci si e truck a bay e sitio 
bek, polis tin datos. 


Truck di cement a 
ranca palonan di luz 

D 
iadomingo despues di Parada 
di Mucha San Nicolas e Unidad 
Motorisa a tene control pa loke ta 
maneha bao influencia di alcohol. 


E unidad motorisa a controla mas 
cu 125 auto. A detene 2 chauffeur 
pa maneha auto bao influencia di 
cual tur dos a perde, “ingevor- 


derd”, nan rijbewijs. 


Remarcabel ta cu hopi a persona 
a haci uzo di nan amigo respon- 
sabel. 


KPA ta satisfecho pa cu esaki y ta 
keda haci un apelacion pa si bo ta 
bebe of ta bou influencia NO stuur. 


D 
iadomingo 
exacta- 
mente pa 2’or Po- 
lis conhuntamente cu 
SMAC a haci inicio di 
Parada di Mucha na San 
Nicolas. 


Cuerpo Policial a conta 
cu 168 personal. Entre 
otro Polis Uniforma, k9 
Unit, ME, AE, Flex Team, 
recherche, Trafico, Uni- 
dad Motorisa, Planologie, 
Mobile Commando, per- 
sonal administrativo y 
tambe personal di CEA. 


Pa 5:50 atardi e cabes 
di a parada a yega Joe 
Laveist Sportspark y pa 
7:10 anochi e parada a 
yega su final. 


Despues e actividad a 
sigui na Carnaval Village 
na unda a kima e momito. 


E aña aki conta cu 6 
detencion. E detencion 
tabata pa posesion di 
droga y arma blanco. 


Aña 
2023 
tabata 
tin 3 detencion. 


Wat zoeken we? 
• Een ervaren horeca ondernemer die een zelfstandig draaiende horeca gelegenheid kan openen 
die bijdraagt aan de levendigheid in de binnenstad. 
• Horeca die catering service kan bieden aan de hoofdhuurder. 
• Een ‘rustige’ horeca, dus geen bar of nachtclub. Opening in de avonduren wel toegestaan. 
• Een horeca concept dat past bij het monument en aandacht geeft aan de rijke geschiedenis van 
de stad en van dit huis. 
• Een horeca concept dat een aanvulling is op het huidige aanbod in de buurt. 


Wat hebben we te bieden? 
• Binnen, buiten terras/tuin en dakterras, totaal 144 m². 
• Airco, bouwkundige voorzieningen en voorzieningen voor elektra en water geleverd op basis van 
horeca ontwerp. De huurder is zelf verantwoordelijk voor de te plaatsen keuken en andere inrichting. 
• Onderhoud, inclusief airco’s 
• Zichtbare locatie midden in Oranjestad 


Wat aan te leveren voor selectie? 
• Huurprijs (exclusief utilities) per maand, minimaal Afl 2.225,- 
• Concept van horeca, passend bij monument 
• Inrichting concept (moodboard) van binnen en buiten, lijst van te gebruiken apparatuur 
• Bewijs van ervaring 


Bij interesse graag contact opnemen met Stichting Monumentenfonds Aruba, 
zodat u alle informatie voor selectie kunt indienen voor 18 februari. 
Telefoon: +297 582 4014 / Email: secretary@monumentenfondsaruba.com 


Monumentenfonds zoekt horeca 
ondernemer voor Cas Veneranda 


Parada di 
mucha San 
Nicolas cu 
6 detencion 


2 detencion pa maneha auto bao influencia di alcohol 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


D 
ia 5 di februari 2024 Minister Geoffrey Wever y Depar- 
tamento di Asuntonan Economico di Aruba a tene un 
reunion digital cu Economisch Bureau Amsterdam riba e 
proyecto pa traha un “koopkrachtmodel”. 


Un “koopkrachtmodel” ta un instrumento di maneho pa midi 
e posibel impacto di maneho riba e poder di compra di hoga- 
rnan na Aruba. Pais Aruba actualmente no ta dispone di un 
modelo asina. 


E proyecto ta consisti di dos fase. E prome fase ta encera 


traha e modelo y lo tin un duracion di 9 siman. Fase dos ta 
trata di ofrece training na di Departamento di Asuntonan 
Economico, Comercio y Industria den uzo di e “koopkracht- 
model”. 


Durante e reunion cu Economisch Bureau Amsterdam a 
elabora ampliamente riba e cuatro stapnan necesario pa 
traha un “koopkrachtmodel” pa Aruba. E prome stap ta pa 
defini un cantidad di hogarnan, “voorbeeldhuishoudens” cu 
ta un refleho di tur hogarnan na Aruba. Despues Economisch 
Bureau Amsterdam lo inventarisa e maneho relevante exis- 
tente di Aruba cu ta afecta e poder di compra. Di tres stap 
ta determina e ingreso disponibel pa e hogarnan aki. Por 
ulitmo lo combina e stapnan aki cu e desaroyo di inflacion y 
salarionan. Economisch Bureau Amsterdam ta premira di tin 
un prome version di e “koopkrachtmodel” den luna di maart. 


Un meta importante di maneho economico ta pa mehora e 
poder di compra di tur ciudadano. Pa logra e mehoracion di 
poder di compra ta necesario pa tin un instrumento manera 
e “koopkrachtmodel”. Un “koopkrachtmodel” ta haci posibel 
pa na un manera efectivo implementa maneho cu un impacto 
positivo riba e poder di compra na Aruba. Como instrumento 
di maneho, e “koopkrachtmodel” lo contribui na mehora- 
cion di e poder di compra. 


“Ta importante cu como Pais nos aloca e fondonan nece- 
sario pa yega na un “koopkrachtmodel”. Ta un inversion 
necesario cu lo aporta na tuma decisionnan responsabel y 
cu un impacto positivo riba e poder di compra na Aruba, 
segun minister Geoffrey Wever. 


Minister Geoffrey Wever: 


Prome paso pa traha un Koopkrachtmodel pa Aruba 

R 
ey Charles III di Inglatera a wordo diagnostica cu cancer, se- 
gun Palacio di Buckingham a informa dialuna den un comuni- 
cado oficial caminda cu nan a informa cu lo pospone su obliga- 
cionnan publico. 


Cas Real Britanico no a specifica e tipo di cancer cu e tin, pero si 
a aclaria cu no ta trata di cancer di prostaat, debi n’e engranda- 
mento di prostaat pa cual cu mester a wordo interveni reciente- 
mente, tabata uno benigno. 


Sinembargo, tabata durante e tratamento ora cu “a observa otro 
motibo di preocupacion.” “E pruebanan diagnostico despues a 
identifica un forma di cancer,” nan a specifica. 
“Su mahestad a cuminsa awe cu un programa di tratamento 
regular, durante cual e dokternan a conseha p’e pospone su 
obligacionnan publico,” e comunicado a aclaria. “Durante e 
periodo aki, su mahestad lo sigui efectua e asuntonan di estado 
y e tramitenan oficial cu normalidad.” 


“E Rey ta gradici su ekipo medico pa nan actuacion rapido, cu 
tabata posibel danki na su reciente intervencion hospitalario. E ta 
sigui totalmente positivo riba su tratamento y ta spera pa bolbe 
efectua plenamente su funcionnan publico mas pronto posibel,” 
Palacio di Buckingham a sigura. 
“Su mahestad a dicidi comparti su diagnostico pa evita specula- 
cion y cu e speransa cu e por yuda n’e comprension publico di tur 
esunnan afecta pa cancer rond mundo,” e documento a conclui. 


Rey Charles III di Inglatera diagnostica cu cancer 

R 
iba e panorama tecnologico den 
evolucion constante, 2024 a pre- 
senta como un aña crucial p’e avance 
di robot den tur sector. E aumento aki 
di popularidad ta atribui na varios fac- 
tor clave cu ta reconfigurando e fun- 
cionamento di e empresanan y ta 
habriendo caminda na un futuro tec- 
nologicamente mas avansa. 


Un di e forsanan impulsor di e popular- 
idad di robot ta e mayor accesibilidad 
y capacidad di e tecnologia robotico. 
E caida constante di e costonan ta 
permiti empresa di tur tamaño, incluy- 
endo esunnan nobo, adopta solucion 
di automatisacion. Mientras cu mas 
organisacion adopta e tecnologianan 
aki, ta desencadena un ciclo di inno- 
vacion y reduccion di prijs cu ta haci 
robotica un inversion factibel pa un 
variedad ainda mas amplio di industria. 


Otro rason di peso p’e aumento di 
uzo di robot ta e creciente scarsedad 
di mano de obra den diferente sector. 
For di fabricacion te na salubridad, e 
industrianan ta enfrenta scarsedad di 
trahado humano. 


Robot, experto den automatisa tarea 
repititivo, ta cubriendo e falta aki. Esaki 
ta resulta specialmente beneficioso 
den ambiente peligroso caminda cu e 
siguridad humano ta un preocupacion, 
permitiendo e humanonan enfoca den 
funcion mas compleho. 


E avancenan den inteligencia artificial 
y opleiding automatico ta hunga un 
papel fundamental na ora di catapulta 
e robotnan na dimension di inteligencia 
y capacidad nobo. Ya no ta limita na 
accion preprograma, sino cu awo nan 
ta capaz pa realisa tarea compleho, 
adapta na ambiente cambiante y tuma 
decision den real-time. E cambio trans- 
formado aki ta ubica e robotnan como 


entidad di siñansa cu por evoluciona y 
mehora cu tempo. 


Un 
tendencia 
destacabel 
den 
e 
panorama di robotica ta e desaroyo 
di robot adapta n’e necesidadnan y 
industrianan specifico. E specialisacion 
aki ta duna luga na solucion hopi efici- 
ente y specifico, cu ta atende e retonan 
concreto na esunnan cu e empresanan 
ta enfrenta. E era di robot di tamaño 
unico ta habriendo paso na un enfoke 
mas detaya e personalisa, loke ta 
converti e robotnan den un activo ainda 
mas valioso p’e diferente sectornan. 


Fundamentalmente, e avance di e 
robotnan den 2024 no ta consisti 
den substitui e humanonan, sino den 
fomenta e colaboracion. E robotnan 
ta encarga cu e tareanan pisa, analisis 
di dato y tarea repititivo, permitiendo 
e humanonan aporta nan creatividad, 
pensamento critico y capacidad di 
resolucion di problema. E sinergia aki 
entre hende y mashin ta habriendo 


posibilidad sin precedente riba dife- 
rente campo. 


Sinembargo, e ascenso di e robotnan 
ta trece cu ne un serie di reto y preo- 
cupacion. E cambio di e luganan di 
trabao, e consideracionnan etico y e 
repercusionnan social ta exigi un aten- 
cion special. 
E gobierno y e empresanan mester 
confronta e perdida di posicion a traves 
di iniciativa di reciclahe, atende e cues- 
tionnan etico cu ta rond di e desaroyo 
di robot y evalua cuidadosamente e 
implicacionnan social mas amplio di e 
automatisacion generalisa. 


Nabegando door di e revolucion tecno- 
logico aki, ta imperativo haya un balans 
entre e innovacion y e implicacionnan 
etico y social. E creciente popularidad 
di robot den 2024 ta señala un era 
transformado y un despliege respon- 
sabel ta clave pa garantisa cu e avan- 
cenan aki beneficia humanidad en 
general. 


Un bista n’e evolucion den 2024 


Adaptando n’e revolucion robotico 

R 
ecientemente Parlamento a ricibi e con- 
testacion di Gobierno riba e preguntanan 
cu a ser haci por escrito encuanto Presupues- 
to di DOW pa aña 2024 cu Gobierno a presen- 
ta na nos dia 2 di november 2023. Mirando cu 
ricibiendo esaki nos ta culmina e proceso cu 
e ley mester cana, di biaha Presidente di Par- 
lamento a yama reunion publico pa trat’e di- 
aranson awor dia 7 di februari 2024 pa 9’or di 
mainta. 


Un punto cu sigur ta resalta den e presupuesto 
aki ta cu e Afdeling Beheer en Waterschap di 
DOW ta bay stop di existi asina cu e respon- 
sabilidadnan cu nan ta encarga cu nan keda 
tuma over door di Utilities. Manera ta conoci 
Gobierno a tuma e decision pa pasa e respon- 
sabilidad di rioolwaterzuiverngsdinstallaties 
y rioleringsstelsel pa Utilities. E proceso pa 
concretisa esaki ta bayendo biento en popa 
y ta premira cu pronto e lo keda finalisa. Tur 
gasto di personal, organisacion y infrastruc- 
tura ta pasa completamente pa Utilities. 
Esaki sigur ta e manera cu Gobierno a logra 
cu a corto plazo ta bay bin cu e inversionnan 
necesario pa logra solucionnan necesario y 
structural pa e problematica cu nos zuivering- 
sinstallatie. 


Door di e decision aki Gobierno ta crea un 
espacio financiero pa inverti den otro areanan. 
Gobierno a dicidi cu di e fondonan cu ta bin 
liber Afl. 5 miyon ta bay pa mantencion di 
caretera y Afl. 3 miyon ta bay pa manten- 
cion di edificionan di gobierno. Esaki sigur ta 
un aspecto cu durante e reunion publico en 
cuestion mi persona ta bay elabora riba dje 
mirando cu Gobierno a informa Parlamento 
cu e inversionnan ta bay segun un meerjaren- 
planning. Mas cu claro mi lo bay pidi Gobierno 
pa elabora mas encuanto e planning aki y 
splica kico ta e prioridadnan y con a stipula 
esakinan. 


Ta bon conoci cu durante e periodo di 
pandemia y despues no ta aloca fondo pa 


Parlamentario Shailiny Tromp-Lee (MEP): 


Afl. 5 miyon pa mantencion di caretera y 
Afl. 3 miyon pa mantencion di edificionan di gobierno 


mantencion di caretera y tampoco pa asfalta careteranan di santo. Como 
Parlamentario bo ta keda constantemente acerca pa ciudadanonan cu 
peticion al respecto. P’esey mes mi ta bay duna e parti aki su debido aten- 
cion. Otro apecto importante ta e parti di mantencion di edificionan di 
gobierno y nos scolnan. Manera tur aña un biaha mas mi lo duna e lista 
aki su debido atencion. 

L 
ider di Fraccion di MEP, Hendrik Tevreden ta indica cu por 
tuma nota cu aña ta bolter y e prome reunion di comision 
di Eerste Kamer ta riba e topico cu Hulanda ta cobra Aruba 
interes halto. Eerste Kamer tin dificultad cu sra. Van Huffel- 
en ta mara exigencia di interes halto na e fiansa di COVID di 
Afl. 916 miyon, esta un Ley di Reino. Na 2023 ya caba parti- 
donan Volt, Groen Links y PvdD den Eerste Kamer ta tin difi- 
cultad pa acepta cu Gobierno di Aruba ta haya interes halto 
pa motibo cu no kier regla supervision financiero den un Ri- 
jkswet (Ley di Reino) y awor cu nan a ricibi e contestacion 
di sra. Van Huffelen riba nan preguntanan, pio. Esaki a con- 
duci cu diferente fraccion den Eerste Kamer a haci mas pre- 
gunta y e bes aki Partido Christen Unie tambe a haya cu ta 
bon pa pidi conseho huridico. Mester indica cu fraccionnan 
di BBB, SP, y OPNL tambe a uni na e preguntanan nobo cu a 
wordo lansa. 


Van Huffelen ta keda insisti riba interes halto 
Similar na Van Huffelen, cu pa capricho kier pa Aruba paga 
interes halto si no bay di acuerdo cu un Ley di Reino, na 
Aruba Parlamentarionan Gerlien y Miguel tambe tin e mes 
un mentalidad aki. Tur ta actua contrario na articulo 36 di 
Statuto, cu ta bisa cu Paisnan tin di sostene otro den Reino 
Hulandes. 


Cu Aruba a bay di acuerdo cu e fiansa ta un hecho. Cu bo 
aeropuerto cera, bo industria turistico na suela, miles di 
tata y mama di famia na cas sin trabou, no ta keda bo otro 
opcion. Pero cu e disciplina financiero cu Aruba ta must- 
rando, e compromiso pa entrega presupuesto na tempo cu 
surplus, bahando gastonan gubernamental, un ley di LAft 
ancra y bon gobernacion, ta husto pa bo ricibi e cooperacion 
di parti Hulanda pa baha interes, sigur si tuma na considera- 
cion cu nan ta haya e placa na interes abou. 


Nos no ta den Reino pa atende cu capricho personal politico 
di un persona, cu pa colmo no lo regresa ni den Tweede 
Kamer mas tampoco. Nos a scoge pa keda den Reino pa 
entre otro e beneficionan cu esaki tin pa cada Pais riba nan 
mes y no pa un continuacion di un sentimento liga na opre- 
sion. 


Fiansa riba kapitaalmarkt 
Van Huffelen cu ya caba no lo ta mas den e panorama politico 
Hulandes, ta sconde tras di un mocion di Kamminga y Van 
den Berg di Tweede Kamer pa obliga Aruba den un Ley di 


Reino. Van Huffelen tambe ta di opinion cu Aruba por bay 
riba ‘kapitaalmarkt’ pa miho interes si e no kier Ley di Reino. 
Aruba su Gobierno ni Parlamento ta haya su mes den e pens- 
amento ey, como cu netamente tin un beneficio mas grandi 
si scoge pa traha hunto. Nos ta mira cu si Hulanda brinda e 
oportunidad di un fiansa na interes mas abou, pero tambe 
refinancia nos debenan cu lo caduca den 2024, Aruba lo por 
spaar riba Afl. 200 miyon na interes. Esaki sigur tin su bene- 
ficio y lo haci Aruba un potencia den e region aki, pasobra e 
lo ta un suma cu lo habri porta pa otro pilarnan economico 
cu lo stabilisa nos finansaspublico y economia pa futuro. 


Mirando e impacto grandi cu un decision asina aki lo tin pa 
futuro di nos Pais mi ta keda cu e pregunta, cu si e mocion 
di Kamminga y Van den Berg cu Van Huffelen ta sconde tras 
di dje, ta di mas balor cu e trayectoria di presupuestonan 
surplus, presupuesto na tempo, ley di LAft carga pa mayoria 
grandi den Parlamento, y e posibilidad pa Aruba crea un 
pilar economico nobo. Mi contesta ta no, e mocion ey no 
tin mas balor. P’esey mi ta duda cu si Van Huffelen, incluy- 
endo Kamminga y Van den Berg kier e miho pa Aruba, tin un 
rason valido pa cu nan ponencia o ta djis scoge pa oprimi 
nos pasobra cu nan ta sinti cu nan por. Den IPKO 2024 mi ta 
spera cu mi dudanan por wordo clarifica. 


Lider di Fraccion di MEP, Hendrik Tevreden: 


Parlamentarionan di Eerste Kamer keto bay 
contra e interes halto di parti Hulanda riba Aruba 


Diamars, 6 Februari 2024 
AWEMainta 
15 


Diamars, 6 Februari 2024 
DEPORTE 
16 
AWEMainta 


T 
okon Dojo, un miembro orguyoso di IFK Aruba, ta anun- 
cia nan resultadonan excepcional na e 5th Annual Unit- 
ed States International Kyokushin Championships, teni reci- 
entemente na Atlantic City. E evento a demostra e espirito di 
Kyokushin, reuniendo mas di 200 participante for di 51 do- 
jos, 22 organisacion, y 7 pais, manera USA, Aruba, Canada, 
Costa Rica, Alemania, Mongolia, y Polonia. 


Durante e torneo, competidonan for di rond di mundo a 
bini hunto pa un dia di competencia intensivo, fortaleci- 
endo un sentido di unidad den e comunidad internacional di 
Kyokushin. 


Tokon Dojo a representa IFK Aruba y Aruba en general cu 
orguyo, formando un team di seis fighters entre 9 te cu 
15 aña di edad. E dedicacion y trabou duro di e hobennan 
durante e ultimo lunanan a duna su fruto, ya cu nan a trece 
cas logronan remarcabel den nan categoria individual di 
edad y peso: 


Samantha Coupland: 
1er Luga 
JP Kock: 
2do Luga 
Noah Willer: 
3er Luga 


Adam Oehlers: 
4to Luga 
Kai Ruiz: 
4to Luga 
Liam Willer: 
4to Luga 


E logro di nos competidonan, ta un testimonio di e entre- 
namento riguroso y compromiso di e miembronan di Tokon 
Dojo. E resultadonan ta refleha no solamente e habilidad di 
e competidonan individual, pero tambe e forsa colectivo di 
henter e dojo kende a yuda e muchanan den nan prepara- 
cion. E muchanan di Tokon Dojo a disfruta grandemente 
di e experencia di e torneo, creando memoria duradero y 
formando amistad cu otro competidonan di diferente pais. 


Tokon Dojo ta extende su gratitud na tur participante, miem- 
bronan di nos dojo, mayornan, famia, amigonan y nos main 
sponsornan corporativo, Subway, Gianni’s Group, AIB Bank, 
RES Realty y PrintMedia cu a contribui na nos exito na e 
torneo. 


Tokon Dojo 
Tokon Dojo ta existi pa hopi aña na Aruba y awor ta bou 
liderazgo di Sensei Zairo Ruiz (3de dan) y Senpai Brian 
Marchena (1ste dan). E lesnan ta ser duna tanto na mucha 


como adulto riba dialuna, diahuebs y diasabra den e gymzaal 
di Prinses Amalia Basischool. Importante pa menciona ta cu 
e dojo ta sigui aplica e mesun balornan di disciplina y respet 
cu ta origina for di e lesnan di Shihan Frankie Kuiperi (dfm) 
y Shihan Greg Lacle y tin como meta principal pa pasa e 
conocemento di Kyokushin pa un y tur. Como tal, lesnan pa 
mucha ta completamente gratis na Tokon Dojo. 


Kyokushin 
Kyokushin Karate ta conoci mundialmente como ‘the stron- 
gest karate’. Motibo tras di esaki ta e regimen pisa di training, 
lesnan duna di un forma stricto, pero tambe e sistema di “full 
contact sparring” den dojo y “knockdown rules” durante 
pelea den torneo. 


E resultadonan aki sigur ta un logro grandi pa mundo di 
karate na Aruba y specialmente pa tur esnan cu ta amante 
di Kyokushin. Pabien na tur cu a haci esaki posibel. Si bo ta 
interesa pa sa mas of tin cualkier pregunta over di Tokon 
Kyokushin Dojo, bishita nan pagina di Facebook of Instagram. 


Tokon Dojo a briya n’e 5th Annual USA 
International Kyokushin Championships 

T 
iger Taekwondo Academy lo ta representando Aruba na 
e campeonato internacional di Taekwondo, US Open G2, 
cu 7 atleta. E 7 atletanan aki lo ta den representacion di 
Aruba Taekwondo Association na Reno, Nevada. 


Un total di 1800 atleta di rond mundo lo ta den e campe- 
onato aki. E evento aki tin e deportistanan cu e ranking mas 


halto di e union Panamericano y nan lo ta buscando e ultimo 
puntonan pa clasificacion pa e weganan Olimpico Paris 
2024. 


Master Teo Rodriguez y e team completo di Tiger Taekwondo 
Academy ta gradici Aruba henter y sigur e contribucion ricibi 
for di cada automobilista na e rotondenan. 


Tiger Taekwondo Academy cu 7 atleta na Nevada 

D 
epartamento di Labor y Investigacion (DAO) ta anun- 
cia cu cuminsando 29 januari 2024 tur invita tur duna- 
do di trabou pa participa den un encuesta digital relaciona 
cu nan experiencia como dunado di trabou, particularmente 
nan experiencia trahando cu hobennan riba e mercado lab- 
oral. DAO ta reconoce cu dunado di trabou ta duna un aporte 
substancial riba e mercado laboral. 


E obhetivo di e investigacion aki ta pa haya un bista mas 
amplio di e experiencia di dunadonan di trabou cu e grupo 
di hoben disponibel riba e mercado laboral. Esaki ta encera 
hoben di 15 pa 24 aña di edad, y tambe e hoben adulto di 25 
pa 29 aña di edad riba e mercado laboral di Aruba. 
E investigacion aki ta encera compilacion di informacion 
riba entre otro e proceso pa recluta y empleo di e hoben 
trahado for di bista di Aruba su dunadonan di trabou. Cu e 
datonan aki, por desaroya of ahusta maneho na un forma cu 
ta ‘evidence-based’ y implementacion di maneho por ta mas 
dirigi pa cu nos hobennan. 


E datonan aki ta yuda identifica e areanan di nos mercado 
laboral unda cu tin cierto discrepancia relaciona cu e oferta 
y demanda pa trahado hoben y ta fungi tambe pa deter- 
mina e desafionan relaciona cu desempleo bou hobennan. 
Pa e hobennan mes, e datonan aki lo ta un contribucion 


pa mehora nan perspectiva riba e mercado laboral y nan 
preparacion nan pa ta exitoso den trabou den futuro. 


Nos ta pidi encarecidamente pa participa na e encuesta aki 
cu lo tuma mas o menos 10 minuut di bo tempo. Aki bou por 
haya e linknan pa participa. 
Version na Hulandes di e encuesta 
https://www.surveymonkey.com/r/SWTS2024NED 
Version na Ingles di e encuesta 
https://www.surveymonkey.com/r/SWTS2024ENG 


Participacion den e investigacion aki ta completamente 
boluntario. Lo publica tur informacion y datonan ricibi publica 
na forma agrega, sigurando proteccion di identidad di e 
dunado di trabou. Pa mas informacion tocante e encuesta, 
por tuma contacto cu Bureau Arbeidsmarktonderzoek, na 
5237720 of por manda un email pa mandy.lacle@aruba. 
gov.aw of simon.brete@aruba.gov.aw. 


Nos ta gradici bo pa bo tempo y boluntad pa contribui na e 
investigacion importante aki. Bo empresa su participacion 
ta aporta grandemente na e desaroyo di maneho laboral 
como tambe intervencionnan pa mehora oportunidadnan 
di empleo pa hobennan. Nos ta pidi bo cooperacion pa 
completa e encuesta prome cu 28 februari 2024. 


DAO ta invita empresanan pa participa den un encuesta 


Tocante nan experiencia cu hoben riba e mercado laboral 

D 
en e ritmo di e simia p’e flor, e interseccion di spiritu- 
alidad y hardineria ta revela un biahe profundo di auto- 
descubrimento. Mas leu di e simpel acto di susha e mannan, 
e conexion ta combina e interaccion fisico, e practica con- 
sciente y e nificacion simbolico, resonando profundamente 
cu esunnan cu ta den un buskeda spiritual. 


Aki tin algun aspecto clave cu ta ilumina e vinculo spiritual 
cu hardineria: 
Nutri e bida 
Hardineria, mescos cu nutricion di e alma, ta implica e cuido 
di ser bibo. E proceso cu ta bay di e simia n’e flor ta refleha 
e crecemento personal, inculcando e lesnan di pasenshi, 
dedicacion y conexion. Responsabilisa di e bienestar di un 
mata ta fomenta e compasion, creando un paralelismo entre 
cultiva un hardin y nutri e alma. 
Conexion cu tera y presencia 
Participa den tarea repititivo manera coba y ranca yerba ta 
rekeri atencion pleno, loke ta sirbi como practica di aten- 
cion pleno cu ta permiti e personanan keda den e momento 
presente. Memey di naturalesa, ta converti den un mini- 
meditacion, promoviendo paz interior y claridad mental a 
traves di un conexion harmonioso cu e sentidonan. 


Aceptacion y impermanencia 
E ciclonan di naturalesa, evidente den e hardin, ta refleha e 
biahe di bida, dunando les profundo riba e impermanencia y 


aceptacion. Observa e cambio di e stacionnan y e ciclo di e 
bida dentro di e hardin por aporta sabiduria y un aceptacion 
di e propio impermanencia. 


Gratitud y abundancia 
Coy e frutanan di e trabao ta un poderoso recordatorio di e 
abundancia y e conexion di naturalesa. Fomenta e gratitud 
p’e generosidad di Tera, cultivando alegria y e sentido di e 
creacion dentro di e hofi y pa extension, dentro di bo mes. 


Conexion personal 
E hardin ta converti den un extension sagrado di bo mes, 
un refleho personalisa di e mundo interior. Ya ta un oasis 
chikito den un balcon of un inmenso patio patras, e energia 
y e intencionnan deposita den dje ta nutri e spirito, creando 
un santuario pa reflexion y crecemento. 


Mas leu di e aspectonan individual aki, hardineria tambe por 
ta un forma di oracion, un espacio pa reflexion profundo 
y un conexion cu algo mas grandi. Mira e hardin como un 
microcosmos di e universo ta pone enfasis riba e conexion 
di tur ser bibo. 
Den un ultimo instancia, e vinculo entre e crecemento spiri- 
tual y hardineria ta personal y unico. Poniendo atencion n’e 
momento presente, cuidando bida y adaptando n’e ciclonan 
natural, uno por descubri un mundo di significado y crece- 
mento spiritual den su propio parcela berde. 


Cultiva spiritualidad: 


E conexion profundo entre hardineria y crecemento interior 

D 
iadomingo 4 di februari tawata Dia Mundial di conscien- 
tisacion di Cancer. Rond mundo, e yamada pa accion di 
conscientisacion a resona pa inspira tur nacion pa para uni 
contra cancer y crea un cultura di empatia, curashi y deter- 
minacion. Prome Minister Evelyn Wever-Croes ta encurasha 
Aruba henter pa para hunto den e lucha contra cancer pa- 
sobra nos forsa ta den union. 
Cancer no conoce frontera, e no ta discrimina pero tampoco 
e potencia di e determinacion di e union di cada ciudadano 
pa ta conscientisa tocante e malesa aki y e cuido di salud. 
Hunto un nacion por trece cambio positivo den bida di 
esnan afecta pa e malesa desastroso aki. Pa haci esaki, 
cada ciudadano mester haci pa nan mes un obligacion y un 
custumber pa yuda pa detecta cancer tempran y na tempo 
pa nan mes. Biba un bida saludabel ta e prome recomen- 
dacion pa logra esaki. Tambe nos mester brinda sosten na 
personanan cu ta pasando den tratamento como tambe na 


nan famia. Importante ta tambe pa nos ta atento pa consci- 
entisa tocante prevencion y deteccion tempran, pasobra 
conscientisacion ta e prome paso pa triunfo riba e enemigo 
aki. 
“Aruba, laga nos ta e sosten, compasion, y forsa pa esnan 
cu ta enfrenta e desafionan di cancer. Hunto nos por crea 
un futuro unda cu e palabra cancer ta bira e sinonimo di 
curashi, triunfo y sigur tambe di cura”, Prome Minister a 
expresa. 


Prome Minister ta gradici tur fundacion y organisacion na 
Aruba cu ta trahando incansablemente den cuido y consci- 
entisacion di cancer. “Boso pasion y dedicacion ta ilumina 
e caminda di speransa, enfocando no solamente pa yuda 
pashentnan cu cancer pero tambe pa salba bida di hopi 
persona. Cancer ta un malesa cruel cu no ta discrimina. E 
por bati na nos porta cualkier momento. Prevencion te ainda 
ta e unico arma. Cada esfuerso, cada gesto, ta reforsa nos 
determinacion, y ta recorda nos cu den union, nos ta crea un 
futuro mas briyante”, Prome Minister a enfatisa. 


Dia Mundial di conscientisacion di Cancer: 


Conscientisacion t’e prome paso 
pa triunfo riba e enemigo aki 

D 
en un mundo domina p’e ritmo implacabel di bida mod- 
erno, un biento refrescante ta kana den e panorama di 
biahe: e movecion stimulante di biaha lento (slow travel). 
E ta mas cu un tendencia; e ta un mentalidad transforma- 
do cu ta invita e biaheronan pa bay mas leu cu e superfi- 
cie, ofrece un promesa di aventura inmersivo, sostenibel y 
profundamente satisfactorio. Nos lo revela e esencia di slow 
travel, descubriendo su base, explorando su beneficionan 
innumerabel y descubriendo con pa infundi sin problema e 
enfoke consciente aki den nos biahenan. 


1. E esencia di e slow travel: un mentalidad redefini. 
Pa esunnan cu un tempo a sinti e dolor di e agitamento 
di e biahe of a anhela un conexion mas profundo cu un 
destino, slow travel ta surgi como un remedi convensibel. 
E ta traspasa e ritmonan pura di turismo convencional y ta 
urgi nos pa saboria e experiencianan unico y envolvente. 
Conoci como un biahe sostenibel, consciente of di impacto 
abou, e ta un invitacion pa biaha p’e paisnan cu intension, 
fomentando exploracion significativo y conexion autentico. 


2. Buscando e origennan: E basenan culinario di slow travel 
E basenan di slow travel ta baha den e delicianan gastro- 
nomico di Italia di e añanan ochenta cu e movemento slow 
food. E revolucion culinario aki, naci como reaccion n’e atake 
di cuminda rapido (fast food), tabata celebra e cuminda local 
y tradicional. Mas aleu di cuminda, e movecion slow travel a 
florece, cu ta enfatisa e exploracion intencional y cultural- 
mente rico cu ta transcende solamente turismo. 


3. E ganashi abundante: e cosecha rico di slow travel 
Aventurando den e reino di slow travel ta revela un tesoro di 
beneficio cu ta resona entre e biaheronan consciente cu ta 


busca un conexion mas profundo cu mundo. For di e inmer- 
sion cultural autentico y e reduccion di stress te na mas 
bienestar y conexion mas profundo, slow travel ta bira un 
porta di entrada pa un forma mas enrikece y satisfactorio. 
di experencia e mundo. 


4. Adopta e mentalidad slow travel: un decision consciente 
E mentalidad di slow travel ta un escogencia consciente 
di biba manera un local, haya un balans entre e momen- 
tonan planea y e momentonan no planea, y compromete 
cu e comunidadnan den un forma autentico. E ta un enfoke 
intencional di e biahe cu ta traspasa e superficial, invitando 
nos pa acepta diferencia cultural y conecta cu e destina- 
cionnan na un nivel mas profundo. 
5. Conseho practico pa nan aplicacion: Revela e bunitesa 
di e biahe 
Pone e principionan di slow travel den practica ta encera 
spontaniedad, estadia prolonga, evita trampa pa turista, 
busca recomendacion local, opta pa medio di transporte 
alternativo y keda den cas di e localnan. E consehonan prac- 
tico aki ta guia nos pa deleita nos mes cu e bunitesa di loke 
ta inespera, hinca nos mes den e atmosfera local y crea 
conexion genuino cu e luganan cu nos ta bishita. 


6. World packers: Elevando e experiencianan di e biahenan 
lento 
Como un faro di e principionan di slow travel, World packers ta 
un plataforma di transformacion cu ta conecta e biaheronan 
cu anfitrion di tur parti di mundo. Pa medio di intercambio di 
trabou, World packers ta ofrece un caminda unico di immer- 
sion cultural. Trahando como boluntario algun ora pa dia, 
e biaheronan no solamente ta haya hospedahe y cuminda 
gratis, pero tambe e oportunidad pa conecta profunda- 
mente cu e comunidadnan local, den perfecto consonancia 
cu e spirito di e slow travel. 


Lanta e spirito di aventura door di slow travel 
Slow travel no ta solamente un manera di explora; e ta un 
filosofia cu ta permiti nos divulga e bunitesa profundo di nos 
mundo. Door di adopta e principionan di slow travel, nos ta 
desblokia un biahe cu ta bay mas leu cu esun ordinario, un 
biahe yen di experiencia autentico, conexion significativo y 
un comprension profundo di e paisahe varia cu ta haci nos 
planeta extraordinario. Asina, ora bo bay riba bo siguiente 
aventura, laga e spirito di e slow travel guia bo y saboria 
cada paso di e biahe mientras bo ta crece, explora y conecta 
cu e mundo rond di bo. 


Cuminsa cu e biahe di bo bida: 


Domina e arte di e biahe lento 

D 
ia 01 februari 2024 coordinador di 
GVO/Mayor Firme, sra. Maryla So- 
lognier a cumpli 30 aña den servicio 
di Wit Gele Kruis como enfermera. Sra. 
Maryla ta eherce e trabao di conseho y 
guia di mayor. 


Maryla a traha cu hopi amor y dedica- 
cion pa nos fundacion. Semper Maryla 
tabata un persona cu un sonrisa riba su 
cara y semper e tabata cla pa yuda tur 
su clientenan. 


Den nomber di Directiva y Personal di Wit 
Gele Kruis ta felicita Maryla Solognier pa 
su bon trabao durante 30 aña. 


Sra. Maryla Solognier a cumpli 30 aña den servicio di Wit Gele Kruis 


45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 

D 
ia 4 di Februari tabata Dia Mundial di Cancer y esaki ta un 
dia internacional di conscientisacion riba e lucha contra di e 
malesa di cancer. 


Parlamentario Ricky Hoek, di Fraccion di MEP a duna di conoce 
cu for di aña 2022 te cu e aña aki e lema ta ‘Close the care gap’, 
esta ‘Pa un cuido mas husto’. Esaki ta debi na e echo cu ainda tin 
desigualdadnan cerca e personanan cu ta ricibi cuido, preven- 
cion, diagnostica y tratamento di cancer. “Tin paisnan cu ta mas 


avansa cu otro y otro paisnan cu ainda mester di mas desaroyo 
riba e parti aki di cuido medico pa nan ciudadanonan”. 


Riba Dia Mundial di Cancer bo por involucra bo mes na dife- 
rente manera relaciona cu e enfermedad aki: 


- Siña un poco mas tocante di cancer. 
- Haci un donacion na un instancia cu ta traha na e lucha contra 
cancer. 
- Duna bo tempo como un boluntario. 
- Comparti bo historia, sea cu bo ta afecta pa cancer of bo tin 
familiarnan cu a pasa den un situacion doloroso. 


- Papia cu bo sernan keri riba e malesa aki y kico lo pasa y con 
boso lo anda cu e malesa aki. 


Hoek a sigui bisa cu na Aruba mes durante di e tratamento di 
presupuesto di Pais Aruba pa aña 2024, Minister di Salud Dangui 
Oduber a presenta e proyecto pa dos tipo di cancer cu ta birando 
grandi na Aruba: deteccion tempran di cancer di boca di matriz 
y deteccion tempran di cancer di tripa. Pa e proyecto aki a nifica 
un inversion di Afl. 2 miyon pa asina por haci testnan pa preveni 


e tipo di cancernan aki na Aruba, a remarca. 
Impacto di cancer riba famia y sociedad 


Banda di esaki Parlamentario Hoek a referi na e tristo realidad: e 
impacto di e malesa di cancer cu ta extende mas leu cu e diag- 
nostico individual. “Esaki ta yega te den e famianan y tambe 
den sociedad treciendo un situacion compleho ariba e parti 
emocional, social y financiero”. 


Pa loke ta famia, ta haya e situacion emocional cu tin su efecto 
riba e persona cu ta keda diagnostica cu cancer, como tambe e 
famia rond di dje, cu tambe ta sufri di e situacion aki. Isolacion 
tambe ta un di e consecuencianan, ya cu e persona ta bay perde 


e rutina di bay trabao, scol of actividadnan social. E dinamica 


entre e persona y su famia y e ambiente den cua e ta funciona ta 
bay cambia. 


Na esaki mester agrega e aspecto financiero caminda c’un 


persona cu mester haya tratamento pa e malesa di cancer, esaki 
ta bay trece un significacion financiero enorme ariba su salario 
como tambe su productividad na trabao. 


Den e parti di sociedad ta bay haya retonan den cuido di salud ya 


cu cancer ta consumi un parti grandi di loke ta e presupuesto di 
salud cu ta bay pa cubri tratamentonan cu lo mester wordo duna, 
a bisa. Cada persona cu tin e enfermedad di cancer y tambe esun 
cu ta dun’e e cuido ta bay haya su mes den reduci e productividad 
den e economia di e pais pasobra e lo mester bay dedica su mes 


na cuido of reestablece su salud. Por menciona tambe e aspecto 
di stigma y discriminacion como tambe mal comprondemento di 
e malesa, sin laga afo cu e interaccion social ta bira menos. 


Desaroyo y investigacion 
Parlamentario Ricky Hoek a indica cu riba e parti di desaroyo y 


investigacion esaki ta caminda e pais mester bay inverti hopi mas 
den loke ta prevencion, diagnostico y tratamento pa asina reduci 


e impacto di e malesa mortal di cancer. Esaki tambe ta costa hopi 
placa riba e presupuesto di salud di un pais. 


Por menciona algo hopi positivo si. Esaki ta cu ora un persona 
keda diagnostica cu cancer esaki ta trece su retonan, pero tambe 
ta trece hopi forsa y resiliencia. Famianan ta yega mas cerca di 
otro, ta mustra mas empatia y tambe e comunicacion entre e 


famianan ta crece, a expresa. 


Futuro 


Con tin cu bay anda cu cancer den futuro? Esaki ta na un manera 
multifacetico caminda por combati cancer, pero pa esaki lo rekeri 
un ‘approach’ prolonga. Esaki ta nifica cu lo mester inverti den 
deteccion tempran y den programanan di prevencion locual por 
bisa cu Gobierno di Aruba a pone como un di e prioridadnan den 
e presupuesto 2024. 


“Di e manera aki por wak cu gobierno di Aruba kier traha di 
un manera multifacetico pa asina tin un impacto mas grandi 
riba prevencion y tratamento di cancer den sociedad”, asina e 


Parlamentario a finalisa su declaracion. 


Parlamentario Ricky Hoek (MEP): 4 di Februari, Dia Mundial Di Cancer 


Aruba ta duna stapnan grandi pa reduci 
impacto di Cancer den comunidad 


Afl. 2 miyon lo wordo inverti den proyecto di deteccion tempran di cancer 

Fortaleza pa Famia 


Sinceramente, Pastor Marcel Balootje 


E influencia diabolico cu alcohol ta causa den bida di 
hende ta algo hopi desastroso, y no tin ningun otro forma 
di indentifica e asunto aki. Y no laga ningun hende hunga 
wise, pasobra ni droga ni alcohol no ta bon ni pa curpa, ni 
mente ni spirito di hende. 


Dios no kier pa hende ta burachi, pasobra hende su Spirito 
mester ta “On Call” 24/7 pa Señor, un hende mester ta cla 
pa obedece Señor tur momento y ora un hende ta burachi, 
e no por para ni riba su pia, te pa e por obedece Dios. 


Ora hende ta burachi mal spirito ta domina nan bida, tin 
mas cu 100 versiculo den bijbel cu ta avisa nos di esey, y no 
conta e avisonan medico cu ta wordo duna tur momento. 


Un hende por halsa su bos y bisa, ningun hende no tin 
nada di bisa mi pasobra ta mi placa mi ta bebe, pero na 
final ta e mesun persona ey ta resulta como bobo, ora e ta 
tira boca abao riba suela y ta otronan tin cu yud’e lanta. E 
ta simplemente un actitud di bobedad. 


Tin hopi hende ta surpasa tur limite di alcohol, den tempo- 
rada, di carnaval, y nan no ta tene cuenta cu despues di e 
temporada aki e curpa ta sigui pidi, y sin bo realisa bo ta 
adicto na alcohol, y na un edad relativamente jong. 


Hopi a perde trabao, pasobra empleo ta cos di respeta, y 
presenta na pia di trabao burachi, no ta algo cu ningun 
compania, decente ta permiti. 


Hasta hende cu ta huramenta, ta core e peliger di bay 
trabao bao di influencia di alcohol, pasobra alcohol ta 
engañoso, p’esey e cantidad di AO den e sector ey ta sigui 
aumenta. 


Alcohol y droga ta destructivo y mortal esey tur hende sa, 
tur ta caba cu mente, pulmon, riñon y curason di hende y 
ta hiba hende santana. 


Monton di hende a purba di caba cu alcohol y droga, pero 
na final ta alcohol y droga a caba cu nan. 


Antes tabata un berguensa pa bo mira un muhe burachi, 
pero awor aki hopi ta kere, cu esey ta e forma di modela, 
pasobra ora hende muhe ta burachi bo por spera tur clase 
di disparate. 


No wak biña ora cu e ta cora, ora cu e ta briya den copa, 
ora cu e ta baha suave asina, na final e ta morde, manera 
colebra y ta pica manera vibora. Bo wowonan lo mira 
cosnan straño, y bo curason lo expresa cosnan perverso 
(Proverbionan 23:31-33). 


Ta na unda a sali cu hende mester bebe asina tanto. Acaso 
tin un ley cu ta bisa cu hende mester bebe? 


Si doño di trabao tabatin permiso pa un mashin di supla 
na trabao, hopi hende lo a perde un dia di trabao of mas, 
pasobra hopi tin e creencia cu trabao mester di mi, mi 
mester baha e colega for di warda, awel con cu mi yega, 
mi yega, awel e cos aki no ta bay dura hopi tempo mas 
pasobra buracheria a coy e direccion extremo. 


Bibida sterki ta marga pa esnan cu ta bebe (Isaias 24:9). 


Hopi hende tin un corona orguyoso di buracheria, pero ta 
hopi a perde matrimonio, famia, keda invalido, causa daño 
na propiedad di otro, causa morto, perde trabao, perde 
integridad y decencia. 


Hopi ta drumi burachi y lanta mainta y sigi bebe, pero 
corda cu e palabra di Dios ta bisa cu ningun burache lo no 
hereda e reino di Dios (Galationan 5:19-21). 


No tin ningun clase di beneficio den buracheria, e ta un berguensa 

“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Nos ta participa fayecimento di: 


Luz Dary 
Velasco Aguirre 
Cariñosamente yama “Dary” 
*17-05-1969 - †31-01-2024 


Acto di despedida lo wordo anuncia despues 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Nos ta anuncia fayecimento di: 
Mariela Granada Garcia 
Cariñosamente yama “Tanchi of Tanchi Jela” 
VDA. di Wever 
*27-09-1949 - † 01-02-2024 


Acto di despedida lo wordo anuncia despues 


Cu gran dolor y tristeza den nos curason, mas 
alabez cu inmenso gratitud pa su bida y legacia, 
nos ta anuncia fayecimento di 


Sr. Harold D. Malmberg 


Esposo di sra Maud Malmberg-Brown, Tata di Ricardo, 
Lisette y Giovanni, abuelo di Thalia, Ricardo Jr., 
Samantha, Thiago, Joey y Jamiro y bisabuelo di Jayden 
y Mia. 


Rumanan Hans, Liesje, Milly, Hellen, Lillian y Clyde, tur 
sobrino, sobrina, famia, amistadnan y Junta Directiva, 
Gerencia y Staff di De Palm Corporation VBA y tur 
empresa subsidiario. 


Un gran pionero y visionario di nos industria turistico, cu 
a contribui inmensamente na nos pais a bay sosega na 
paz. 


Juan 14:1-2: 1“No preocupa of rindi na miedo, pasobra 
bo a kere den Dios, awo confia y kere den Ami tambe. 
2 E Cas di mi Tata tin hopi morada, y ami ta bay pa 
prepara un lugar pa boso.” 


Oportunidad pa condolencia, diahuebs 8 di februari 
2024 di 6:00 pm pa 8:30 pm na Royal Funeral Home 


Acto di entiero y despedida lo tuma lugar na Royal 
Funeral Home, diabierna 9 di februari 2024 di 9:00 am pa 
11:30 am, sigi pa e ceremonia di despedida 11:30 am pa 
12:15 pm. Acto di cremacion lo tuma lugar den seno di 
famia. 


En bez di flor of krans, famia lo prefera un donacion den 
Harold Malmberg su nomber na Centro di Bario Dakota. 
Informacion di Cuenta Bancario: 
Nomber di beneficiario: Buurt- en Sportvereneging 
Dakota 
Banco: Banco di Caribe 
Number di Cuenta: 80880301 


Senjor ta mi Wardador, mi n’ tin falta di nada; den 
kunuku di yerba berde E ta pone mi sosega. 
E ta hiba mi na awa trankil pa mi bolbe hanja forsa. 


Cu dolor na nos curason, nos ta participa fayecimento 
di nos ser stima: 


Sra. Mathilde 
Giel-Vieira de Freitas 
Carinosamente yama “Tita” 
*1 maart 1946 - †2 februari 2024 


Na nomber di su: 
Esposo: Pedro Vidal Giel 


Ruman: † Sra. Vieira de Freitas (Portugal) 


Swa i cunja(nan): 
Ida y †Ruby Dijkhoff 
Ina y †Henk Kolkman 
Andres y Mena Giel Kelly 
Juancito y Marianita Giel Tromp 
Aura y Jovito Tromp Giel 
Freddy y Mercedes Giel 
Rosa Giel 


Iha(nan):Lelisia Tromp, Jelitza Giel, Magaly Giel, Marsharl 
Oehlers 


Subrina y subrino(nan): 
Helen, Tico, Rene, Gino Dijkhoff 
Jolanda, Ivonne Kolkman 
Sharine, Jelitza, Jelishka Giel 
Moraima, Angelo Giel 
Junior, Giovanni Perez 
Frederick, Magaly, Susaine Giel 
Laen Willems, Ada y yui 
Melany Perez 


Bon bisinja: Miljenka Franken y Chelo 


Tur su amistadnan, conocirnan, y companjera(o)nan di 
Cas di mi Chepa 


Demas famia(nan): Vieira de Freitas, Giel, Heide, Tromp, 
Dijkhoff, Kolkman, Kelly, Perez, Oehlers, Maduro. 


Ta invita pa acto di despedida cual lo tuma lugar na 
Aurora Funeral Home diaranson 7 di februari 2024, di 9’or 
pa 11’or. Cremacion lo tuma lugar despues den seno 
familiar. 


Nos disculpa si den nos tristeza nos por a lubida algun 
nomber. Nos ta lamenta cu despues di entiero nos no lo 
ricibi bishita di condolencia na cas. 


Lo E seka tur lágrima for di nan wowo, I morto lo no eksisti 
mas: lo no tin nada di rou, nada di yoramento, nada di 
dolo mas, pasobra tur kos di antes a pasa bai. 
Rev. 21:4 


Cu dolor na nos curason, 
nos ta participa fayecmento di nos ser stima: 
Sra. Sheila G. M. Trimon-Lopez 
*22-05-1962 - †04-02-2024 


Acto di entiero lo wordo anuncia despues 


Laga tur loke ta spera mi ta bunita. Laga tur locual cu mi 
encontra na caminda ta bunita. 
Laga tur locual cu mi laga atras keda bunita y laga 
esakinan termina den tur bunitesa. 
(autor: Cado Wever) 


Nos ta participa fayecimento di 
Virginia Servacia ‘Chichi’ 
Laclé-Eckmeyer 
*14-05-1934 – †28-01-2024 


Viuda di † Damasco ‘Dama’ Laclé 
Yiunan, suegra- y suegronan 
Bienvenido y Glenis Laclé-Rios 
Bienvenida Laclé y Mario v/d Biezen 
Tico Laclé 
Jordano ‘Dano’ Laclé 
Glenn Laclé y Lilian ‘Dudi’ Leest 
Anthony Laclé y Auke Procee 
America y Edward ‘Ruudje’ Balinge-Laclé 
Aldrin Laclé y Iraís Serfilia 


Nieto- y nietanan: Rose-Ann Laclé 
Gertjan Laclé 
Sharifa y Jordan Laclé 
Mairenie Leest 
Maysa Chalabi y Denzel Balinge 
Analisa, Gideon, Isha y Shanti Laclé 


Manero nieto y nieta: Samira, Zuly y Ninjo Laclé 
Jonathan Leest 


Bisanieta y bisanieto:Nulifer y Onur 


Ruman, swa- y cuñanan:b† Anselmo ‘Chemito’ Eckmeyer 
y † Tomasa Eckmeyer-Luidens 
† Arsenio ‘Chen’ Eckmeyer y † Teresa Eckmeyer-Tromp 
† Raymundo ‘Mundo’ Eckmeyer y † Frida Eckmeyer- 
Gomez 
Francisco ‘Chico’ Eckmeyer y Marietje Eckmeyer-Bergrok 
† Porfilio ‘Fio’ Eckmeyer y † Nicolina Eckmeyer-Martijn 
† Andres ‘Dechi’ Eckmeyer y † Mathilda Eckmeyer-Tromp 
Aquilina ‘Ita’ y Sabino Paesch- Eckmeyer 
† Antonio ‘Tony’ Eckmeyer y Glenda Eckmeyer-Henriquez 


Cas di Cuido: Personal di Cas di mi Chepa 


Sobrino- y sobrinanan, primo- y primanan, comer- y 
compernan, tur iha y demas famia: Eckmeyer, Laclé, 
Luidens, Tromp, Gomez, Bergrok, Martijn, Paesch, 
Henriquez, Bermudez, Gill, van der Bliek, Jeandor, van 
der Biest, Everts, Giel, Franken, Frank, Roza, Fingal, 
Starke, Carrilho, Quandus, Leest, Farro, Figaroa, Rasmijn, 
Stamper, Sneek, John. 


Oportunidad pa condoleer ta diaranson 7 februari 2024 
for di 2:00 pm pa 4:00 or di atardi na Misa Santa Anna na 
Noord. Despues di misa acto di entiero lo tuma luga na 
santana di Sabana Basora. 


Gradicimento y Invitacion 


Pa medio di esaki famia kier a gradici tur esnan 
cu na un manera of otro a duna nos sosten, 
consuelo y forsa durante e tempo dificil cu e 
fayecimento y entiero di nos defunto stima: 
Ewald E. Bishop 
Mihor conoci como: “Waldi” 


Boso muestra di atencion ta di hopi aprecio y un 
gran sosten pa nos. Un gradicimento na tur famia y 
amistadnan. Un danki na un y tur cu a manda carchi, 
krans, whatsapp, email y a hasi yamada nan telefonico. 
Un danki na dokter y verpleegsternan di H.O.H. y tur 
hende cu a tuma un tempo un rato pa comparti nos 
dolor. Un gradicimento na Zulaika Hodge pa cu su bon 
servicio y atencion. 


Boso muestra di atenshon tabata un gran consuelo pa 
nos. 


